CELEX: 62015CN0079
Language: mt
Date: 2015-02-20 00:00:00
Title: Kawża C-79/15 P: Appell ippreżentat fl-20 ta’ Frar 2015 mill-Kunsill tal-Unjoni Ewropea mis-sentenza mogħtija mill-Qorti Ġenerali (It-Tieni Awla) fis-17 ta’ Diċembru 2014 fil-Kawża T-400/10, Hamas vs Il-Kunsill

4.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 146/17
            
         Appell ippreżentat fl-20 ta’ Frar 2015 mill-Kunsill tal-Unjoni Ewropea mis-sentenza mogħtija mill-Qorti Ġenerali (It-Tieni Awla) fis-17 ta’ Diċembru 2014 fil-Kawża T-400/10, Hamas vs Il-Kunsill
   (Kawża C-79/15 P)
   (2015/C 146/25)
   Lingwa tal-kawża: il-Franċiż
   
      Partijiet
   
   
      Appellant: Il-Kunsill tal-Unjoni Ewropea (rappreżentanti: B. Driessen, G. Étienne, aġenti)
   
      Partijiet oħra fil-proċedura: Hamas, il-Kummissjoni Ewropea
   
      Talbiet tal-appellant
   
   
               —
            
            
               tannulla s-sentenza tal-Qorti Ġenerali fil-Kawża T-400/10;
            
         
               —
            
            
               tiddeċiedi b’mod definittiv fuq il-kwistjonijiet li huma s-suġġett ta’ dan l-appell;
               u
            
         
               —
            
            
               tikkundanna lir-rikorrent fil-Kawża T-400/10 għall-ispejjeż għall-ispejjeż sostnuti mill-Kunsill fl-ewwel istanza u fil-kuntest ta’ dan l-appell.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka l-aggravji li ġejjin.
   L-ewwel nett, l-appellant jikkunsidra li l-Qorti Ġenerali wettqet żball ta’ liġi fl-evalwazzjoni tal-użu mill-Kunsill tal-informazzjoni ta’ dominju pubbliku għall-finijiet tar-reviżjoni perijodika tal-miżuri adottati.
   It-tieni nett, l-appellant jallega li l-Qorti Ġenerali wettqet żball ta’ liġi billi ma kkonkluditx li d-deċiżjonijiet tal-awtoritajiet kompetenti tal-Istati Uniti tal-Amerika, minn naħa waħda, u tar-Renju Unit, min-naħa l-oħra, kienu jikkostitwixxu bażi suffiċjenti sabiex jinkludu lil Hamas fil-lista.